biswa921/hiwiki-latest-pages-articles-raw huggingface dataset:
भाविना पटेल

भाविना हसमुखभाई पटेल () भारत की महिला पैरा टेबल टेनिस खिलाड़ी हैं। इन्होने आईटीटीएफ पैरा टेबल टेनिस एशियाई क्षेत्रीय चैंपियनशिप-2013 के महिला एकल वर्ग में रजत पदक जीता। विकलांगता के बावजूद ये 2013 आइटीटीएफ पीटीटी एशियाई टेटे क्षेत्रीय चैंपियनशिप में रजत पदक जीतने वाली पहली भारतीय पैरा टेबल टेनिस खिलाड़ी बन गई।

 सन्दर्भ 

 बाहरी कड़ियाँ
आई टी टी एफ पैरा टेबल टेनिस
अंतर्राष्ट्रीय पैरालम्पिक टेबल टेनिस समिति का आधिकारिक वेबसाइट

श्रेणी:जीवित लोग
श्रेणी:पैरा टेबल टेनिस खिलाड़ी
श्रेणी:गुजरात के लोग
श्रेणी:खेल
श्रेणी:भारत के टेबल टेनिस खिलाड़ी
श्रेणी:2020 पैरालिम्पिक खेलों में भारत के पदक विजेता
रघुमुदरी श्रीहरी

रघुमुदरी श्रीहरी उर्फ़ श्रीहरी (15 अगस्त 1964 - 9 अक्टूबर 2013) टॉलीवुड अभिनेता थे। उन्होंने अपना कैरियर तेलुगू सिनेमा से आरम्भ किया था।

 जीवनी 
उनका जन्म विजयवाड़ा के निकट आन्ध्र प्रदेश के कृष्णा जिले में हुआ। उनके माता-पिता गुडीवाड़ा से थे। वो वहाँ से हैदराबाद चले गये और उनके बचपन में बालनगर में रहने लगे।
 निधन 
9 अक्टूबर 2013 को गुर्दे की बिमारी से जूझ रहे श्रीहरी ने मुम्बई के लीलावती अस्पताल में दम तोड़ दिया। उनकी आयु ४९ वर्ष थी।Notice of death of Srihari , द हिन्दू डॉट कॉमNotice of death of Srihari , द टाइम्स ऑफ़ इण्डिया
 सन्दर्भ 

 बाहरी कड़ियाँ
 

श्रेणी:1964 में जन्मे लोग
श्रेणी:२०१३ में निधन
कॉरिऑलिस प्रभाव

अंगूठाकार|कोरिआलिस बल और उसका प्रभाव
भौतिक विज्ञान में, कॉरिऑलिस प्रभाव किसी घूर्णी निर्देश तंत्र में किसी गतिशील वस्तु में प्रेक्षित विक्षेपन होता है।

फेरेल का नियम : इस नियम के अनुसार, “धरातल पर मुख्य रूप से चलने वाली सभी हवाएं पृथ्वी की गति के कारण उत्तरी गोलार्द्ध में दाहिनी ओर तथा दक्षिणी गोलार्द्ध में बायीं ओर मुड़ जाती हैं।” यह नियम बड़े क्षेत्रों पर चलने वाली स्थायी पवनों, छोटे चक्रवातों और प्रतिचक्रवातों पर लागू होता है। इस नियम का प्रभाव महासागरीय धाराओं, ज्वारीय गतियों, राकेटों, आदि पर भी देखा जाता है।

श्रेणी:भौतिकी
श्रेणी:घूर्णन
अंतरिक्ष यान प्रणोदन

अंतरिक्ष यान प्रणोदन अंतरिक्ष यान और कृत्रिम उपग्रहों की गति तेज करने की प्रक्रिया है। इसकी अनेक विधियाँ हैं। यह अंतरिक्ष अनुसंधान का महत्त्वपूर्ण भाग है। ज्यादातर अंतरिक्ष यान आज सुपरसोनिक यानों के माध्यम से प्रक्षेपित किए जाते हैं। इनमें प्रयुक्त रॉकेटों में रासायनिक इंधन प्रयुक्त होते हैं। ये जलने पर भारी मात्रा में गैस उत्पन्न करते हैं जिसके नोजल द्वारा उत्सर्जन के सहारे यान को गति दी जाती है। सोवियत समूह ने उपग्रहों के प्रणोदन के लिए दशकों से बिजली प्रणोदन का इस्तेमाल किया है।
thumb|right|200px|अंतरिक्ष यान प्रणोदन 
श्रेणी:अंतरिक्ष यान
श्रेणी:अंतरिक्ष विज्ञान
*
दिवाकर शर्मा

अंगूठाकार|राजास्थान विश्वविद्यालय्
दिवाकर शर्मा (१९३३ चूरु,राजस्थान-२००९) संस्कृत, हिंदी तथा राजस्थानी भाषाओं के विद्वान थे। आपने संस्कृत की कलाधिस्नातक परीक्षा कोटा में उत्तीर्ण की थी तथा पीएच. डी. की उपाधि राजस्थान विश्वविद्यालय (जयपुर) से प्राप्त की थी। आपको साहित्य, संस्कृति तथा इतिहास का प्रतिबोधन अपने पिताश्री विद्यावाचस्पति विद्याधर शास्त्री तथा चाचाजी प्रोफेसर दशरथ शर्मा से हुआ।

डूंगर कॉलेज, बीकानेर में आप संस्कृत के प्राध्यापक नियुक्त हुए, इस पद से आपकी सेवा निवृत्ति १९९१ में हुईसारस्वत, डॉ॰ परमानन्द (१९८४) साहित्य़स्रष्टा श्री विद्याधर शास्त्री, गनु प्रकाशन, बीकानेर पृष्ठ १०। इसके पश्चात आपने संस्कृत, हिंदी तथा राजस्थानी के प्रोत्साहन हेतु स्थापित संस्था, हिंदी विश्व भारती अनुसंधान परिषद् (बीकानेर) का निर्देशन किया। परिषद् की शोध पत्रिका विश्वम्भरा के आप जीवन पर्यन्त संपादक रहे। आपके निर्देशन में अनेक संस्कृत शोधार्थियों ने पीएच. डी. की उपाधि प्राप्त की।

 प्रकाशन 
राजस्थान के संस्कृत साहित्य-सृजन में बीकानेर शेत्र का योगदान (१४७२-१९६५ ई.) आपका मुख्य प्रकाशित ग्रन्थ है। ग्रन्थ में बीकानेर शेत्र के संस्कृत साहित्य का विवेचन तथा संस्कृत साहित्य के इतिहास का वर्णन हैलाइब्रेरी ऑफ़ कांग्रेस संग्रह सूची। विचित्र पत्रं आपकी द्वितीय रचना है। डॉ॰ दशरथ शर्मा लेख-संग्रह एवं गिरधारीसिंह परिहार-व्यक्तित्व एवं कृतित्व आपकी सहलेखित रचनाएँ हैं। डॉ॰ दशरथ शर्मा लेख-संग्रह में डॉ॰ शर्मा द्वारा लिखित चार सौ से अधिक लेखों की सूची हैशर्मा, डॉ॰ गिरिजाशंकर (२००३) हमारे पुरोधा-१९ डॉ॰ दशरथ शर्मा, राजस्थान साहित्य अकादमी, उदयपुर २००३ पृष्ठ २५ ISBN 81-88445-00-2 । गिरधारीसिंह परिहार-व्यक्तित्व एवं कृतित्व में कवि की कृतियों का विवरण तथा विवेचन हैलाइब्रेरी ऑफ़ कांग्रेस संग्रह सूची। इसके अतिरिक्त डॉ॰ दिवाकर शर्मा के महत्त्वपूर्ण लेख कई शोध पत्रिकाओं में प्रकाशित हुए।

 संपादन 
हिंदी विश्व भारती अनुसंधान परिषद् की त्रैमासिक शोध पत्रिका विश्वम्भरा के आप संपादक रहे। राजस्थानी ज्ञानपीठ की राजस्थानी भाषा पत्रिका राजस्थानी गंगा के संपादन कार्य से भी आप सम्बंधित रहे। वरदा,वैचारिकी तथा कला-दर्शन पत्रिकाओं के परामर्श मंडल के भी आप सदस्य रहे।

 सम्मान 
राजस्थान संस्कृत अकादमी (जयपुर) द्वारा विशिष्ट विद्वत सम्मान
राजस्थान साहित्य अकादमी (उदयपुर) द्वारा विशिष्ट साहित्यकार सम्मान
राजस्थान की अनेक सांस्कृतिक और साहित्यिक संस्थाओं ने आपको सम्मान प्रदान किये।
 सदस्यता 
राजस्थान साहित्य अकादमी (उदयपुर) की सरस्वती तथा संचालिका के सदस्य 
राजस्थानी भाषा एवं संस्कृत अकादमी के कोषाध्यक्ष 
आप अनेक सांस्कृतिक तथा साहित्यिक संस्थाओं के सदस्य रहे।
 रचनाएँ
राजस्थान के संस्कृत साहित्य-सृजन में बीकानेर शेत्र का योगदान (१४७२-१९६५ ई.), प्रकाशक: कलासन प्रकाशन, बीकानेर २००८.
विचित्र पत्रम
डॉ॰ दशरथ शर्मा लेख संग्रह (प्रथम भाग), संपादक: मनोहर शर्मा, दिवाकर शर्मा; प्रकाशक: हिंदी विश्वभारती अनुसंधान परिषद्, बीकानेर १९७७
 गिरधारीसिंह परिहार- व्यक्तित्व एवं कृतित्व, प्रकाशक: राजस्थान ज्ञानपीठ संस्थान, बीकानेर २००१

 स्तोत्र सामग्री 
डॉ॰ दिवाकर शर्मा (संक्षिप्त परिचय) विश्वम्भरा: जुलाई-दिसम्बर '०९/२

 सन्दर्भ  
 
श्रेणी:संस्कृत विद्वान
श्रेणी:राजस्थान के लोग
श्रेणी:1933 में जन्मे लोग
श्रेणी:राजस्थान विश्वविद्यालय के पूर्व छात्र
श्रेणी:२००८ में निधन
पद्मजा नायडू

पद्मजा नाइडू (1900 - 2 मई 1975) भारतीय राजनीतिज्ञ सरोजिनी नायडू की सुपुत्री थीं। उन्होने अपनी माँ की तरह भारत के हितों के लिए खुद को समर्पित कर दिया था। केवल इक्कीस वर्ष की उम्र में वे भारत की राष्ट्रीय राजनीति में प्रवेश कर कई थीं, जब उन्हें भारतीय राष्ट्रीय काँग्रेस की हैदराबाद इकाई का संयुक्त संस्थापक बनाया गया। उन्होने विदेशी सामानों के बहिष्कार करने और खादी को अपनाने हेतु लोगों को प्रेरित करने का संदेश दिया और समर्पित अभियान में शामिल हुई। वे 1942 में भारत छोड़ो आंदोलन में भाग लेने के कारण जेल भी गई। स्वतन्त्रता के पश्चात वे पश्चिम बंगाल की राज्यपाल बनीं। उन्होने आधी सदी से भी ज्यादा सार्वजनिक जीवन जिया, इस दौरान वे रेड क्रॉस से भी जुड़ीं और 1971 से 1972 तक वे इसकी अध्यक्ष भी रहीं।Two Alone, Two Together, By Sonia Gandhi, 2004 pg. 18 ISBN 978-0143032458

उनके नाम पर दार्जिलिंग में पद्मजा नायडू हिमालयन प्राणी उद्यान है। 
 सन्दर्भ 

 

श्रेणी:1900 में जन्मे लोग
श्रेणी:१९७५ में निधन
श्रेणी:पश्चिम बंगाल के राज्यपाल
श्रेणी:भारत छोड़ो आंदोलन
श्रेणी:भारतीय महिला राजनीतिज्ञ
श्रेणी:भारतीय महिला स्वतंत्रता सेनानी
श्रेणी:भारतीय राष्ट्रीय कांग्रेस के राजनीतिज्ञ
पद्मजा नायडू हिमालयन प्राणी उद्यान

पद्मजा नायडू हिमालयन प्राणी उद्यान (, ) पश्चिम बंगाल के दार्जिलिंग शहर में 67.56 एकड़ (27.3 हेक्टेयर) में अवस्थित है। इसे () भी कहते हैं। यह प्राणी उद्यान 7000 फीट (2,134 मीटर), की औसत ऊंचाई से भारत में सबसे अधिक ऊंचाई पर स्थित है। अपने देश का यह एक विशेष प्राणी उद्यान है, जहां अंतर्राष्ट्रीय स्तर का लाल पांडा, हिम तेंदुए, तिब्बती भेड़िया और पूर्वी हिमालय के अन्य अत्यधिक लुप्तप्राय जानवरों की प्रजातियों के संरक्षण प्रजनन कार्यक्रम के लिए अधिकृत है। यह प्राणी उद्यान प्रति वर्ष लगभग तीन लाख दर्शकों को आकर्षित करता है।
 इतिहास 
यह पूर्व में हिमालय प्राणी उद्यान के नाम से जाना जाता था, जिसे 14 अगस्त 1958 को स्थापित किया गया था। सन् 1975 में भारत के तत्कालीन प्रधानमंत्री स्वर्गीय श्रीमती इंदिरा गांधी के द्वारा हिमालय प्राणी उद्यान को पश्चिम बंगाल की पूर्व राज्यपाल स्वर्गीय श्रीमती पद्मजा नायडू की स्मृति में नामित किया गया था।
 तापमान 
thumb||left|पद्मजा नायडू हिमालयन प्राणी उद्यान, दार्जीलिंग
यहाँ का तापमान आम तौर पर उच्चतम 26 डिग्री सेल्सियस से 20 डिग्री सेल्सियस तथा न्यूनतम 5 डिग्री सेल्सियस से 10 डिग्री सेल्सियस रहता है।
 आवागमन मार्ग 
यह प्राणी उद्यान की दूरी बागडोगरा हवाई अड्डे से 85 कि॰मी॰ है तथा न्यू जलपाईगुड़ी रेलवे जंक्शन से नजदीक है। यह देश के सभी प्रमुख शहरों और कस्बों के साथ जुड़ा हुआ है। 
 फोटो गैलरी 

 सन्दर्भ 

 बाहरी कड़ियाँ

श्रेणी:भारत के वन्य अभयारण्य
श्रेणी:राष्ट्रीय उद्यान, भारत
श्रेणी:भारत के प्राणी उद्यान
मैगनस प्रभाव

right|thumb|300px|चक्रण के साथ गति करती हुई वस्तु ; इस स्थिति में ऊपर की ओर उत्पन्न मैगनस बल दिखाया गया है।

यदि कोई बेलनाकार या गोलीय ठोस वस्तु किसी तरल में डूबकर चक्रण (spinning) कर रही हो तथा तरल तथा चक्रण कर रही वस्तु के बीच आपेक्षिक गति हो तो उस वस्तु पर किनारे की तरफ एक बल उत्पन्न होता है। इस प्रभाव को मैगनस प्रभाव (Magnus effect) कहते हैं। यह नाम जर्मनी के भौतिकशास्त्री तथा रसायनशास्त्री एचजी मैगनस (H.G. Magnus) के नाम पर पड़ा है जिन्होने सबसे पहले सन् 1853 में इस प्रभाव को प्रयोग करके देखा था। मैगनस प्रभाव के कारण ही सर्व की गयी टेनिस की गेंद वक्र (curve) बनाती है। इसी प्रकार यह प्रभाव चक्रण करते हुए आगे जा रहे गोला (artillery shell) पर भी देखने को मिलता है।

श्रेणी:तरलगतिकी
श्रेणी:द्रवगतिकी
मस्जिद ए नबवी

thumb|right|200px
मस्जिद-ए-नबवी (, अल-मस्जिद अल-नबवी, "पैगंबर की मस्जिद"), जिसे अक्सर पैगंबर की मस्जिद कहा जाता है, सऊदी अरब के शहर मदीना में स्थित इस्लाम का दूसरा पवित्र स्थान है।

मक्का में मस्जिद-ए-हरम मुसलमानों के लिए पवित्र स्थान है। जबकि बैतुल मुक़द्दस में मस्जिद-ए-अक्सा इस्लाम का तीसरा पवित्र स्थान है।

 इतिहास 
मस्जिद-ए-नबवी का निर्माण पैग़म्बर मुहम्मद ने सन् 622 अथवा 623 में करवाया था। मूल मस्जिद आयत आकार का था। पूर्व से पश्चिम इसकी चौड़ाई 63 क्यूबिट (30.05 मीटर) थी और उत्तर से दक्षिण इसकी लम्बाई 70 क्यूबिट (35.62 मीटर) थी। ये कच्ची ईंटों से बनाया गया था और इसकी छत ताड़ के पत्तों और मिट्टी की थी और इसमें ताड़ के तनों से खम्बों बनाए गए थे। छत 7 क्यूबिट (3.60 मीटर) ऊँची थी। बराम्दा खुला छोड़ा गया था। सन् 628 में ख़ैबर की जंग में विजय के बाद इसमें उत्तर, पूर्व और पश्चिम की ओर विस्तार किया गया और यह लगभग 93 क्यूबिट का वर्ग बन गया।

प्रथम ख़लीफ़ा अबु बकर के समय में मस्जिद में कोई ख़ास बदलाव नहीं किये गए। सन् 639 में दुसरे ख़लीफ़ा उमर इब्न अल-ख़त्ताब ने मस्जिद में पुनः विस्तार किया और मस्जिद पूर्व से पश्चिम 113 क्यूबिट चौड़ी और उत्तर से दक्षिण 130 क्यूबिट लम्बी कर दी गयी। छत को 11 क्यूबिट (5.6 मीटर) ऊँचा कर दिया गया।

तीसरे ख़लीफ़ा उसमान बिन अफ़्फ़ान ने सन् 649 में पुरानी इमारत को तुड़वा कर मस्जिद का पुनर्निर्माण कराया। पुनर्निर्माण में दस महीने लगे। उत्तर से दक्षिण मस्जिद 160 क्यूबिट (81.40 मीटर) थी और पूर्व से पश्चिम 123 क्यूबिट (62.58 मीटर)। इस निर्माण में दीवार पत्थर और चिनाई के मसाले की बनाई गयी थी और पुराने खम्बों की जगह लोहे के खम्बों का प्रयोग किया गया था। छत का निर्माण टीक लकड़ी से किया गया।

हैदराबाद के निज़ाम द्वारा दान 
हैदराबाद के निज़ाम "मीर उस्मान अली खान" ने हज और उमराह के इन पवित्र स्थानों पर जाने वाले तीर्थयात्रियों के लिए मदीना  मुनवारा में मस्जिद अल-हरम और मस्जिद अन-नबावी के आसपास तीस से अधिक भव्य इमारतें बनाई।

 सन्दर्भ 
 टीका 

 ग्रन्थसूची 
 

श्रेणी:सउदी अरब
श्रेणी:मस्जिद
श्रेणी:मस्जिदें
मिकी वायरस

मिकी वायरस २०१३ की एक हिन्दी थ्रिलर हास्य फ़िल्म है जिसका निर्देशन सौरभ वर्मा ने किया है। इस फ़िल्म को लिखा भी सौरभ वर्मा ने है और यह 25 अक्टूबर 2013 को सिनेमाघरों में उतारी गई। मिकी वायरस के निर्माता ऑसम फ़िल्म्स के साथ डार मोशन पिक्चर्स ने किया है। फ़िल्म में मुख्य भूमिका में मनीष पॉल, एली अवराम, मनीष चौधरी, पूजा गुप्ता और वरुण बडोला हैं।
 कथानक 
मिकी (मनीष पॉल) एक हैकर है, पुलिस इंस्पेक्टर सिद्धार्थ चौहान (मनीष चौधरी) उसे एक गैंग का पर्दाफ़ाश करने के लिए उस गैंग की वेबसाइट हैक करने के काम में लगाता है। इस गैंग के दो लोगों की रहस्यमय परिस्थितियों में मौत हो जाती है और पुलिस इन दोनों मौतों की गुत्थी नहीं सुलझा पाती। मिकी इस मिस्ट्री को सुलझाने में पुलिस की मदद कर रहा होता है तभी उसकी गर्लफ़्रेंड कामायनी जॉर्ज (एली अवराम) की हत्या हो जाती है। कामायनी मरने से पहले मिकी से एक बैंक की वेबसाइट हैक करके एक बड़ी रकम एक अकाउंट में ट्रांसफ़र करने के लिए कहती है। चूंकि मरने से ठीक पहले वो मिकी के साथ होती है तो शक की सुई उसी की तरफ़ घूमती है। मिकी अपने दोस्तों की मदद से इस समस्या से निकलने की कोशिश करता है।

 कलाकार 
 मनीष पॉल - मिकी अरोड़ा
 एली अवराम - कामायनी
 मनीष चौधरी - पुलिस इंस्पेक्टर सिद्धार्थ चौहान
 वरुण बडोला - इंस्पेक्टर देवेन्द्र भल्ला
 पूजा गुप्ता - चुटनी
 नितेश पाण्डे - प्रोफेसर
 राघव कक्कड़ - फ्लोपी
 विकेश कुमार - पंचो
 संगीत 

फ़ील्म का संगीत 3 अक्टूबर 2013 को आय-ट्यून्स ने जारी किया गया। एलबम में छः गाने हैं जिनमें से पाँच की रचना हनीफ शेख ने की है और केवल एक गाने की रचना फैज़ान हुसैन एवं एगनेल रोमन ने की है जबकि हनीफ शेख, मनोज यादव और अरुण कुमार ने गीत लिखे हैं।

 समालोचना 
एंकर मनीष पॉल की डेब्यू फिल्म मिकी वायरस के पॉपुलर हो चुके गाने प्यार चाइना का माल है की तर्ज पर कहूं तो ये फिल्म भी चाइनीज माल सी है। दिखने में आकर्षक, आधुनिक जबान से लबरेज, मगर आखिरी में टिकाऊ कहानी के अभाव में खराब होती. चले तो चांद तक, नहीं तो शाम तक वाला हाल यहां भी लागू होता है। फिल्म शुरू होती है, तो प्रॉमिसिंग लगती है। मगर हर डायलॉग को कंप्यूटर के टर्म्स से लबरेज करने और पंच मारने के फेर में ये ओवरस्मार्टनेस की शिकार हो जाती है — सौरभ द्विवेदी "आजतक" समाचार
फ़िल्म समीक्षकों को यह फ़िल्म ज्यादा रास नहीं आयी। "आज तक" समाचार के सौरभ द्विवेदी ने इस फ़िल्म को पांच में से ढाई स्टार दिए। ज्यादातर आलोचकों की शिकायत फ़िल्म कि कॉमेडी को लेकर रही। दैनिक भास्कर ने पांच में से केवल 1.5 स्टार दिए और फ़िल्म में साफ़ साफ़ दिखने वाली कमियां भी गिनाईं परन्तु कलाकारों की तारीफ़ कि और लिखा कि कलाकारों ने अपना बेस्ट देने की पूरी कोशिश की।http://bollywood.bhaskar.com/article/ENT-BOL-REV-movie-review-of-micky-virus-4414144-NOR.html?HF-1= दैनिक जागरण के दुर्गेश सिंह ने फ़िल्म को 2 स्टार देते हुए कहा "अगर आप मनीष पॉल के छोटे पर्दे पर प्रशंसक रहे हैं तो फिल्म देखने जा सकते हैं अन्यथा फिल्म में ऐसा कुछ नहीं है जिसके लिए फिल्म देखी जाए।"

 सन्दर्भ 

 बाहरी कड़ियाँ
 
 
 आधिकारिक जालस्थल
 
 

श्रेणी:हिन्दी फ़िल्में
श्रेणी:2013 में बनी हिन्दी फ़िल्म
छवि राजावत

छवि राजावत (जन्म: 1980) जयपुर से  दूर टोंक जिले के छोटे से गांव सोड़ा की सरपंच हैं। वे भारत की सबसे कम उम्र की और शायद एकमात्र एमबीए सरपंच हैं।
वे नवंबर 2013 में स्थापित भारतीय महिला बैंक की एक निदेशक (डायरेक्टर) भी हैं।
 करियर 
पुणे के इंडियन इंस्टीट्यूट ऑफ माडर्न मैनेजमेंट से एमबीए की डिग्री हासिल करने वाली छवि कई नामी कारपोरेट कंपनियों में काम कर चुकी हैं। उन्होंने चकाचौंध भरी जिंदगी का साथ छोड़ गांव की मिट्टी से जुड़ने का फैसला किया। इसके लिए सरपंच का चुनाव लड़ने का फैसला किया। 4 फ़रवरी 2011 को छवि ने अपने निकटतम प्रतिद्वन्द्वी को रिकॉर्ड 1200 मतों से हराकर सरपंच चुनाव में जीत दर्ज की। चुनाव जीतने के बाद छवि ने कहा कि ‘मैं गांव में सेवा करने के उद्देश्य से आई हूं।’ वह अपने गांव में वॉटर हार्वेस्टिंग कार्यक्रम चला रही हैं। साथ ही महात्मा गांधी राष्ट्रीय ग्रामीण रोजगार गांरटी योजना के तहत चलाए जा रही सभी योजनाओं पर पैनी नजर रखती हैं और सक्रिय कदम उठाती हैं। अभी हाल में ही यूएनओ की तरफ से आयोजित एक कार्यक्रम में छवि ने शिरकत की थी और गांव की तरक्की का खाका पेश किया था।
नवंबर 2013 में नवस्थापित भारतीय महिला बैंक के निदेशक मंडल में उनकी नियुक्ति की गई। 

 प्रारंभिक जीवन 
छवि रजावत का जन्म राजस्थान की राजधानी जयपुर में हुआ, किन्तु वे राजस्थान केटोंक जिला अंतर्गत मालपुरा तहसील के एक छोटे से गाँव सोडा की रहने वाली है। उनकी प्रारंभिक शिक्षा ऋषि वैली स्कूल (आंध्र प्रदेश) और मेयो कॉलेज गर्ल्स स्कूल,अजमेर में हुई। तत्पश्चात उन्होने दिल्ली विश्वविद्यालय के लेडी श्री राम कॉलेज से स्नातक किया और पुणे के इंडियन इंस्टीट्यूट ऑफ माडर्न मैनेजमेंट से एमबीए की डिग्री हासिल की। 
 व्यक्तिगत जीवन 
छवि रजावत अपने गाँव सोडा और जयपुर में बराबर माता -पिता के साथ समय बिताती हैं। वह किसानों के बच्चों के साथ खेलती हुई बड़ी हुई हैं। वह ग्रामीणों की परेशानियों को दूर करने के लिए उनके साथ प्रतिदिन घंटों समय बिताती हैं। सरपंच बनने के पीछे उनकी भावना अपने गांव के लिए काम करने की रही है। छवि कहती है कि "मेरे दादाजी ब्रिगेडियर रघुबीर सिंह लगातार तीन बार सोडा से सरपंच चुने गए थे और उनकी इच्छा थी कि मैं भी उनके पदचिह्नें पर चलूं।" छवि का कहना कि उनका राजनीति में जाने का कोई इरादा नहीं है और वह केवल अपने गांव के लोगों की मदद करना चाहती हैं। बेंगलुरू के ऋषि वेली और दिल्ली के लेडी श्री राम कॉलेज की पूर्व छात्रा छवि ने पुणे से व्यवसाय प्रबंधन की डिग्री हासिल की है लेकिन इसके बाद भी उन्हें शहरों की तेज जिंदगी की यादें नहीं सतातीं।
 उपलब्धि 
वर्ष-2011 में छवि ने संयुक्त राष्ट्र संघ में आयोजित 11 वें इन्फो पॉवर्टी विश्व सम्मेलन में दुनिया भर से मंत्रियों और राजदूतों को संबोधित किया।
 मई -2011 में पूर्व राष्ट्रपति ए पी जे अब्दुल कलाम ने नई दिल्ली में प्रौद्योगिकी दिवस समारोह में छवि को सम्मानित किया। इस अवसर पर विज्ञान और प्रौद्योगिकी तथा पृथ्वी विज्ञान मंत्री पवन बंसल भी उपस्थित थे। 
भारतीय युवा नेत्री का खिताब : देश को दिशा देने वाले आठ भारतीय युवा नेताओं में से एक होने का गौरव।

 सन्दर्भ 

 बाहरी कड़ियाँ
सोडा इंडिया आधिकारिक वेबसाईट

श्रेणी:1980 में जन्मे लोग
श्रेणी:जीवित लोग
श्रेणी:भारतीय महिला राजनीतिज्ञ
श्रेणी:जयपुर के लोग
श्रेणी:राजस्थान के लोग
परिधि

मोटे तौर पर वृत्त और दीर्घवृत्त के बाहरी घेरे को, और घेरे की लम्बाई को परिधि कहते हैं।  किन्तु इसका सामान्यीकरण करते हुए किसी भी बन्द वक्र के किनारों की कुल लम्बाई (परिमाप) को 'परिधि' कहा जाता है। अर्थात परिधि, परिमाप की एक विशिष्ट अवस्था है। तीन या अधिक सरल रेखाओं से घिरे किसी बहुभुज की सभी भुजाओं की लम्बाई का योग परिमाप कहलाता है जबकि जबकि किसी 'कोणरहित' बन्द वक्र के बाहरी घेरे की कुल लम्बाई परिधि कहलाती है। वृत्त की परिधि ज्यामितीय और त्रिकोणमितीय अवधाराणओं में महत्वपूर्ण है।

 वृत्त की परिधि 
thumb|210px|left|परिधि (C) का कोणीय चित्रण जिसमें, व्यास (D) नीले रंग में, त्रिज्या अथवा अर्द्धव्यास (R) लाल रंग में और केन्द्र अथवा मूल बिन्दु (O) मैजेंटा रंग में हैं। परिधि =  × व्यास = 2 ×  × त्रिज्या
वृत्त की परिधि उसके चारों ओर की लम्बाई होती है। यह कथन किसी भौतिक वस्तु के लिए काम में लिया जाता और किसी अमूर्त ज्यामितीय सरंचना के लिए भी उपयुक्त है।
thumb|320px|center|जब वृत्त की त्रिज्या 1 हो तो उसकी परिधि 2 होती है।
thumb|320px|center|जब वृत्त का व्यास 1 हो तो उसकी परिधि  होती है।

 पाई के साथ सम्बन्ध 
किसी वृत्त की परिधि गणित में सभी गणितीय नियतांकों में से सबसे महत्वपूर्ण एक को सम्बद्ध करता है। नियतांक पाई, ग्रीक अक्षर पाई (π) से निरुपित किया जाता है।  इसका संख्यात्मक मान 3.14159 26535 89793 ...  है और यह वृत्त की परिधि और व्यास के अनुपात के बराबर होता है।

परिधि , व्यास  और त्रिज्या  के सम्बन्ध को निम्न प्रकार लिखा जा सकता है:

गणितीय नियतांक  का गणित, अभियांत्रिकी और विज्ञान में उपयोग सर्वव्यापी है।

 दीर्घवृत्त की परिधि
दीर्घवृत्त की परिधि की लम्बाई लगभग  के बराबर होती है।

यहाँ a और b क्रमशः दीर्घ अक्ष और लघु अक्ष की लम्बाई के आधे हैं।

 किसी भी बन्द वक्र की परिधि की लम्बाई

 सन्दर्भ 

श्रेणी:ज्यामितिक मापन
नोटा

right|thumb|नोटा
नोटा () का अर्थ है- इनमे से कोई भी नहीं।
NOTA का उपयोग पहली बार भारत में 2009 में किया गया था। स्थानीय चुनावों में मतदाताओं को NOTA का विकल्प देने वाला छत्तीसगढ़ भारत का पहला राज्य था। NOTA बटन ने 2013 के विधानसभा चुनावों में चार राज्यों - छत्तीसगढ़, मिजोरम, राजस्थान और मध्य प्रदेश और राष्ट्रीय राजधानी क्षेत्र, दिल्ली में अपनी शुरुआत की। 2014 से नोटा पूरे देश मे लागू हुआ।
भारत निर्वाचन आयोग ने दिसंबर २०१३ के विधानसभा चुनावों में इलेक्ट्रॉनिक वोटिंग मशीन में इनमें से कोई नहीं अर्थात ‘नोटा’(None of the above) बटन का विकल्प उपलब्ध कराने के निर्देश दिए।,,

2018 में नोटा को भारत में पहली बार उम्मीदवारों के समकक्ष दर्जा मिला। हरियाणा में दिसंबर २०१८ में पांच जिलों में होने वाले नगर निगम चुनावों के लिए हरियाणा चुनाव आयोग ने निर्णय लिया कि नोटा के विजयी रहने की स्थिति में सभी प्रत्याशी अयोग्य घोषित हो जाएंगे तथा चुनाव पुनः कराया जाएगा।https://www.bhaskar.com/national/news/nota-more-powerful-in-haryana-now-nota-will-cont-fictional-candidate-01319632.html   दैनिक भास्करhttps://www.ndtv.com/india-news/in-haryana-municipal-elections-nota-to-be-a-fictional-candidate-1951986  एनडीटीवी हालांकि अभी भारत निर्वाचन आयोग ने इसे लागू नही किया है।

भारतीय आम चुनाव, 2019 में भारत में लगभग 1.04 प्रतिशत मतदाताओं ने उपरोक्त में से कोई नहीं (नोटा) के लिए मतदान किया, जिसमें बिहार 2.08 प्रतिशत नोटा मतदाताओं के साथ अग्रणी रहा।

 इन्हें भी देखें
 इलेक्ट्रॉनिक वोटिंग मशीन (ईवीएम)
 वोटर वैरिफायबल पेपर ऑडिट ट्रेल (वीवीपैट)
 टोटलाइजर
 राईट टु रिजेक्ट (भारत)

 सन्दर्भ 

बाहरी कड़ियाँ
 नोटा

श्रेणी:भारत में चुनाव
डैटसन गो (कार)

thumb|15 जुलाई 2013 को नई दिल्ली में लॉन्च की गयी डैटसन गो (कार) (चित्र: बर्टेल स्मिट के सौजन्य से)
thumb|right|200px|जापानी कार डैटसन 280Z के हुड का लोगो 
डैटसन गो (अंग्रेजी:Datsun Go) भारत में जापानी कार निर्माता कम्पनी निस्सान मोटर कम्पनी द्वारा डैटसन ब्राण्ड के नाम से पुनर्जीवित की जाने वाली नयी छोटी कार का नाम है। बीसवीं सदी के प्रारम्भ में जापान में बनी इस कार का उत्पादन 27 वर्ष पूर्व सन् 1986 में बन्द हो गया था। डैटसन की गो मॉडल की यह कार भारत के अलावा दक्षिण अफ्रीका, इण्डोनेशिया और रूस में भी लॉन्च की जायेगी। भारत में निस्सान कारों की लोकप्रियता को देखते हुए सभी सुविधाओं से युक्त छोटे आकार की इस कार को भी यहाँ के बाजार में उतारने का निर्णय लिया गया है।

भारत में यह कार अगले साल 2014 की शुरुआत में ग्राहकों को उपलब्ध होगी। छोटी कार के वर्तमान सभी मॉडलों के मुकाबले इसकी कीमत भारत में 4 लाख रुपये के आसपास होगी जबकि विदेशों में 10,055 यूएस डॉलर तथा 10,970 आस्ट्रेलियायी डॉलर रहने की सम्भावना है। 

इण्डोनेशिया में इसका मॉडल डैटसन गो प्लस के नाम से उतारा जायेगा। वहाँ पर 7 सीटों वाली यह मल्टी परपज वेहिकिल (एमपीवी) 100 मिलियन इण्डोनेशियायी मुद्रा (आईडीआर) के अन्दर उपलब्ध होगी। निसान मोटर्स द्वारा जारी एक विज्ञप्ति के अनुसार नई दिल्ली, मुम्बई व चेन्नई (मद्रास) सहित सम्पूर्ण भारत के 90 शहरों में इस कार को प्रदर्शित किया जायेगा।

 सन्दर्भ 

 इन्हें भी देखें
 निसान
 मारुति सुज़ुकी सिलैरियो

 बाहरी कड़ियाँ

 GO: THE FIRST BADGE OF THE RISERS - डैटसन गो मॉडल के बारे में जानकारी
श्रेणी:छोटी कारें
हर्मैनो पेड्रो

thumb|200px|अपने गृहनगर में स्थित संत की प्रतिमा।
संत हर्मैनो पेड्रो () (जन्म: 21 मार्च 1626 - मृत्यु: 25 अप्रैल 1667) या सेंट जोज़फ़ डी बेटनकोर्ट यी गोंज़ालस के संत पीटर एक स्पेनियाइ मूल के ईसाई धर्मप्रचारक और मिशनरी थे जिनकी कर्मभूमि ग्वाटेमाला थी। वे आर्डर ऑफ़ आवर लेडी ऑफ़ बेथेलेम("बेथेलेम की हमारी पवित्र देवी का क्रम") के संस्थापक थे।Biografía de San Pedro de San José de Betancur  (स्पेनी भाषा) तथा वे न सिर्फ कैनरी द्वीपसमूह के पहले मूलनिवासी संत थे, बल्कि उन्हें ग्वाटेमाला और पूरे मध्य अमेरिका का पहला संत माना जाता है।

युवावस्था 
तेनरीफ़ एक साधारण परिवार में जन्मे थे। अपनी प्राथमिक व्यावसायिक युवावस्था में इन्होंने पादरी के रूप में धर्म के क्षेत्र में काम किया। 23 वर्ष की आयु में, इन्होंने ईसाई धर्म के सन्देश प्रवाह के लक्ष्य से एक धर्मप्रचारक के रूप में अपने देश को छोड़ दिया और दो ​​साल बाद ग्वाटेमाला आ पहुंचे, जो उस समय स्पेनी साम्राज्य का हिस्सा था। ग्वाटेमाला में अपने निवास के दौरान वहाँ इन्होंने गरीब, बीमार, अनाथ और पीड़ित और शोषित लोगों के कल्याण के लिए अत्यंत काम किया, जिसके कारण ईसाइयत के मध्य अमेरिका में प्रवाह को अत्यंत समर्थन मिला। इनके द्वारा किये गए मानवी कार्यों को सदियों बाद मदर टेरेसा द्वारा किये गए मानवी कार्यों के समानांतर माना गया है। 25 अप्रैल 1667 को 41 वर्ष की आयु में इनकी अचानक मृत्यु हो गई। मृत्यु के करीब 350 वर्ष बाद, 2002 में पोप जॉन पॉल द्वितीय ने इन्हें रोमन कैथोलिक चर्च का एक संत घोषित कर दिया। वे कैनरी द्वीपसमूह, ग्वाटेमाला और मध्य अमेरिका के पहले संत थे।

प्रदर्शन और विरासत 
इनकी प्रतिमाओं में इन्हें अक्सर, पीठ पर एक बड़ा चोगा डाले, एक हाथ में कैनरी द्वीप के चरवाहों द्वारा प्रयोग की जाने वाली लाठी पकड़े दिखाया जाता है। इनकी दावत (फीस्ट) को प्रतिवर्ष 24 अप्रैल को मनाया जाता है।

 इन्हें भी देखें 
 रोमन कैथोलिक चर्च
 ईसाई धर्म
 कैनरी द्वीपसमूह
 ग्वाटेमाला
 जोसे डी एंचिएटा

 सन्दर्भ 

 बाहरी कड़ियाँ 

 Oraciones Beethlemitas
 Obras del Hermano Pedro

श्रेणी:स्पेन
श्रेणी:ईसाई धर्म
श्रेणी:स्पेनिश संत
श्रेणी:स्पेनिश रोमन कैथोलिक संत
श्रेणी:कैनरी द्वीपसमूह
चक

चक () अमेरिकी एक्शन-कॉमेडी/जासूस-ड्रामा टेलिविज़न शृंखला है जिसका निर्माण जोश श्वॉर्टज़ और क्रिस फेडाक ने किया था। इसकी पठकथा का मुख्य किरदार एक साधारण कंप्यूटर सेवा विशेषज्ञ चक है जिसे अपने कॉलेज के समय के मित्र से एन्कोडेड ई-मेल मिलता है; संदेश में एक ऐसे सॉफ्टवेयर प्रोग्राम की एकमात्र प्रति होती है जिस से चक के दिमाग में अमेरिकी जासूसी कार्यक्रम के रहस्य जड़ जाते हैं।

शृंखला का पायलट प्रकरण 24 सितम्बर 2007, को एनबीसी पर प्रसारित हुआ। दूसरे सत्र के समापन के पश्चात चैनल ने इसे आगे नहीं बढ़ाने का निर्णय लिया परन्तु इसके प्रशंसकों ने सफल अभियान द्वारा एनबीसी को प्रोत्साहित किया और शृंखला पाँच सत्रों तक चली। 27 जनवरी 2012, को पाँचवे सत्र का अंतिम दो घंटे का प्रकरण प्रसारित हुआ।

 सन्दर्भ 

 बाहरी कड़ियाँ

 
 
 
 

श्रेणी:अंग्रेज़ी भाषा के टीवी कार्यक्रम
श्रेणी:दशक 2000 की अमेरिकी टेलिविज़न शृंखलाएँ
श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी कॉमेडी-ड्रामा टेलिविज़न शृंखलाएँ
श्रेणी:अमेरिकी एक्शन टेलिविज़न शृंखलाएँ
श्रेणी:एनबीसी नेटवर्क कार्यक्रम
५जी

५जी या पाँच जी॰ बेतार मोबाइल फ़ोन सेवा की पाँचवीं पीढ़ी है। इससे पिछली २॰जी॰, ३जी और ४जी पीढ़ियां थीं। ५॰जी॰ की रफ़्तार कम-अज़-कम ४-५ गीगाबाइट प्रति सैकंड होगी। 5॰जी॰ टेक्नोलॉजी के बाद इंटरनेट के उपयोगकर्ताओं को डाटा की हाई डेन्सिटी मिलने लगेगी। बेहतर कवरेज मिलेगा और मोबाइल उपकरणों की बैटरी भी कम खर्च होगी। मई 2013 से ही इस टेक्नोलॉजी पर काम शुरू हो गया था।

टेक्नोलॉजी हमारे वर्तमान ४॰जी॰ नेटवर्क की तुलना में तेज़ रफ़्तार, तुच्छ विलंबता (अंतराल), बेहतर विश्वसनीयता, बड़े पैमाने पर नेटवर्क क्षमता, बढ़ी हुई उपलब्धता और वर्तमान 4॰जी॰ नेटवर्क से बेहतर अनुभव प्रदान करने का वादा करती है।

 ५॰जी॰ का आगमन 
5॰जी॰ टेक्नोलॉजी के रिसर्च एंड डवलपमेंट में चीन अग्रणी देश है। चीन ने 5॰जी॰ के तीसरे चरण पर काम शुरू कर दिया है। चाइना मोबाइल और वाहवे टेक्नोलॉजीज़ कंपनी लिमिटेड इस अनुसंधान में सबसे आगे हैं। उम्मीद है कि जून 2019 में 5॰जी॰ मानकों का पहला पूर्व वाणिज्यिक प्रॉडक्ट आ जाएगा।

 नेटवर्क 
५॰जी॰ जिस तरह से तैयार किया जा रहा है उसके अनुसार यह वर्तमान एल॰टी॰ई॰ नेटवर्क पर काम कर सकेगा। इसके अधिकतर फ़ीचर एल॰टी॰ई॰ एडवांस मानकों पर काम कर सकेंगे। एक अनुमान के अनुसार वर्ष 2025 तक दुनिया की एक-तिहाई आबादी को 5॰जी॰ नेटवर्क से कवरेज मिलेगा। 

5॰जी॰ नेटवर्क में एक बिलकुल ही नए रेडियो स्पेक्ट्रम बैंड पर काम करता है, 5॰जी॰ मिलीमीटर वेव्स इस्तेमाल करता है, इसके बाद एक फ़्रीक्वेंसी को ब्रॉडकास्ट करता है, जो 30 से 300 गीगाहर्ट्ज़ पर काम करता है, इसके पहले यह 6 गीगाहर्ट्ज़ पर काम करता है। अभी तक इस तकनीक को सेटलाइट और राडार सिस्टम के बीच में संपर्क के लिए इस्तेमाल किया जाता था,  हालाँकि मिलीमीटर वेव्स किसी भी इमारत या अन्य किसी ठोस वस्तु के बीच में से आसानी से पार नहीं जा सकती हैं, इसके कारण ही 5॰जी॰ को स्मॉल सेल्स का भी लाभ मिलता है।

वर्तमान 4॰जी॰ नेटवर्क की तुलना में 100 गुना बेहतर प्रदान करने के लिए है। दुनिया की की ज़रूरतों में काफ़ी बदलाव आ रहा है ।

5जी की आवश्यकता को माइक्रोवेव बैंड 3.3 गीगाहर्ट्ज़-4.2 गीगाहर्ट्ज़ में नए स्पेक्ट्रम द्वारा पूरा किए जाने की उम्मीद है, और एम॰एम॰-वेव बैंड में उपलब्ध बड़े बैंडविड्थ का उपयोग करना, बड़े एंटीना सरणी और 3-डी॰एम॰ओ॰, नेटवर्क डेन्सिफ़िकेशन, और नए तरंग रूपों के माध्यम से स्वतंत्रता की स्थानिक डिग्री में वृद्धि, और नए तरंग रूप जो 5जी सेवाओं की अलग-अलग मांगों को पूरा करने के लिए स्केलेबिलिटी और लचीलापन प्रदान करते हैं। 

 ५॰जी॰ फ़ॉरम 
५॰जी॰ टेक्नोलॉजी के विकास के लिए ५॰जी॰ फ़ॉरम बड़े स्तर पर काम कर रही है। इन फ़ॉरम पर सॉफ़्टवेयर इंजीनियर, वायरलेस कम्युनिकेशन एक्सपर्ट, मोबाइल हैंडसेट कम्पनियाँ, मोबाइल सर्विस प्रोवाइडर कम्पनियाँ, विभिन्न देशों की सरकारें आपसी समन्वय और सहयोग से काम कर रहे हैं।

सन्दर्भ

बाहरी कड़ियाँ
श्रेणी:दूरसंचार
श्रेणी:अंतरजाल
कर्ट वुदरिक

कर्ट वुदरिक (जन्म 4 अक्टूबर 1938) एक स्विस रसायनज्ञ हैं। उन्हें २००२ में जॉन बेनेट फेन और कोइची तनक के साथ संयुक्त रूप से रसायन शास्त्र में नोबेल पुरस्कार से सम्मानित किया गया।

 सन्दर्भ 

श्रेणी:1938 में जन्मे लोग
श्रेणी:रसायन विज्ञान में नोबेल विजेता
सिडनी ब्रेनर

thumb|सिडनी ब्रेनर (2008)
सिडनी ब्रेनर (, जन्म: 13 जनवरी 1927 मृत्यु:8 अप्रैल 2019) एक दक्षिण अफ्रीकी जीवविज्ञानी हैं जिन्हें २००२ में हावर्ड रॉबर्ट होर्वित्ज़ और जॉन सल्सटन के साथ संयुक्त रूप से चिकित्सा का नोबेल पुरस्कार दिया गया।

 सन्दर्भ 

श्रेणी:1927 में जन्मे लोग
श्रेणी:नोबेल पुरस्कार विजेता जीवविज्ञानी
हावर्ड रॉबर्ट होर्वित्ज़

thumb|200px|right|हावर्ड रॉबर्ट होर्वित्ज़ (2003)
हावर्ड रॉबर्ट होर्वित्ज़ (, जन्म: मई 8, 1947) एक अमेरिकी जीवविज्ञानी हैं जिन्हें २००२ में सिडनी ब्रेनर और जॉन सल्सटन के साथ संयुक्त रूप से चिकित्सा का नोबेल पुरस्कार दिया गया।

 सन्दर्भ 

श्रेणी:1947 में जन्मे लोग
श्रेणी:नोबेल पुरस्कार विजेता जीवविज्ञानी
जॉन सल्सटन

thumb|जॉन सल्सटन (2008)
जॉन एडवर्ड सल्सटन ( 27 मार्च 1942 – 6 मार्च 2018) एक ब्रितानी जीवविज्ञानी थे जिन्हें २००२ में सिडनी ब्रेनर और हावर्ड रॉबर्ट होर्वित्ज़ के साथ संयुक्त रूप से चिकित्सा का नोबेल पुरस्कार दिया गया।

 सन्दर्भ 

श्रेणी:1942 में जन्मे लोग
श्रेणी:नोबेल पुरस्कार विजेता जीवविज्ञानी
श्रेणी:२०१८ में निधन
शिरीन एबादी

शिरीन एबादी ( जन्म 21 जून 1947) एक ईरानी वकील हैं जो इरान के पूर्व जज, मानव अधिकार कार्यकर्ता रह चुके हैं। उन्हें २००३ में शान्ति के लिए नोबेल पुरस्कार से सम्मानित किया गया। प्रथम मुसलमान महिला नोबेल पुरस्कार से विजेता थी 

 सन्दर्भ 

श्रेणी:अर्थशास्त्र में नोबेल पुरस्कार विजेता
श्रेणी:1947 में जन्मे लोग
श्रेणी:नोबल शांति पुरस्कार के प्राप्तकर्ता
चित्रा रामकृष्ण

चित्रा रामकृष्ण (जन्म: 1963) भारत के प्रमुख शेयर बाजार नेशनल स्टॉक एक्सचेंज (एनएसई) की मुख्य कार्यकारी एवं प्रबंध निदेशक हैं। वे विश्व की उन गिनी चुनी महिला अधिकारियों में से एक हैं, जो शेयर बाजारों की प्रमुख हैं। एनएसई यानि नेशनल स्टॉक एक्सचेंज की एमडी और सीईओ चित्रा रामकृष्ण ने 02-12-2016 को इस्तीफा दे दिया है।

एनएसई 1992 में बनी और 1994 में परिचालन में आई। 50 वर्षीय चित्रा नेशनल स्टॉक एक्सचेंज से 1991 में जुडने वाली चित्रा नेशनल स्टॉक एक्सचेंज (एनएसई) की 1990 के दशक में स्थापना करने वाली टीम में शामिल रही हैं। वे उस टीम का भी हिस्सा थीं जिसने 1987 में प्रतिभूति बाजार नियामक सेबी के लिए कानूनी ढांचे का मसौदा तैयार किया था। नवंबर 2012 में एनएसई के निदेशक मंडल ने चित्रा की पदोन्नति का फैसला किया। उस समय वे संयुक्त प्रबंध निदेशक थीं।

 

अमेरिकी पत्रिका 'फॉर्चून' के अक्टूबर 2013 अंक में जारी विश्व की 50 शक्तिशाली महिलाओं की सूची में चार भारतीय महिलाएं शामिल हैं। इनमें आईसीआईसीआई बैंक की मुख्य कार्यकारी अधिकारी चंदा कोचर चारों भारतीय महिलाओं में शीर्ष पर हैं, जबकि एक पृथक अमेरिकी सूची में पेप्सिको की अध्यक्ष इंद्रा नूई को दूसरा स्थान दिया गया है। फॉर्चून में जारी अंतर्राष्ट्रीय स्तर पर शक्तिशाली महिलाओं की सूची के अनुसार चंदा कोचर को चौथी वरीयता दी गई है और उनके बाद नेशनल स्टॉक एक्सचेंज (एनएसई) की अध्यक्ष चित्रा रामकृष्णा को 17वें, एक्सिस बैंक की शिखा शर्मा को 32वें एवं एचएसबीसी बैंक की नैना लाल किदवई को 42वें स्थान पर रखा गया है। 

 सन्दर्भ 

 बाहरी कड़ियाँ
वेब दुनिया हिन्दी:चित्रा रामकृष्ण एनएसई की चीफ

श्रेणी:जीवित लोग
श्रेणी:1963 में जन्मे लोग
श्रेणी:भारत की अर्थव्यवस्था
श्रेणी:भारतीय महिलाएँ
अगामेमनन

right|thumb|300px|अगोम्नान का मुखौटा

यूनानी मिथकों में अगामेम्नान (Agamemnon  /æɡəˈmɛmnɒn/ ; ग्रीक: Ἀγαμέμνων)  एक होमरीय वीर है जो राजा अत्रियस का पुत्र है। वह  संभवतः ऐतिहासिक व्यक्ति था। इलियड में उसे यूनान के एकियाई और मिकीनी राज्यों का स्वामी कहा गया है। स्पार्ता में उसकी पूजा 'ज्यूस अगामेम्नान' के नाम से होती थी। 

यह अत्रियस और इरोप का पुत्र और मेनेलास का भाई था। पिता की हत्या के बाद भाइयों ने स्पार्ता के राजा की शरण ली, फिर वहाँ के राजा की सहायता से अगामेम्नान ने पिता का राज्य पुन प्राप्त कर उसे बढ़ाया और ग्रीस में राजाओं में प्रधान बन गया। स्पार्ता के राजा तिंदेरस की कन्याएँ इन दोनों भाइयों से ब्याही थीं। पश्चात् मेनेलास, तिंदेरस का उत्तराधिकारी हुआ और यह उसका सहायक। भाई के पत्नी हेलेन के त्राय के पेरिस द्वारा अपहरण के प्रतिकार में यूनानी राजाओं को निमंत्रित कर अगामेम्नान ने त्राय के युद्ध का नेतृत्व किया। त्राय विजय के बाद स्वदेश लौटने पर उसकी पत्नी के प्रेमी आगस्तस ने इसकी हत्या कर दी। उसकी कब्र मिकीनी के खंडहरों में दिखाई जाती है, जिसे त्राय का पुनरुद्धार करने वाले पुराविद् श्लीमान ने खोद निकाली थी। पर उस कब्र की सत्यता प्रमाणित नहीं।

श्रेणी:यूनानी मिथक
यशोवर्मन् प्रथम

right|thumb|300px|यशोवर्मन् प्रथम् की मूर्ति
यशोवर्मन् प्रथम (ख्मेर: ព្រះបាទយសោវរ្ម័នទី១) अंगकोर का राजा था। सिंहासन पर बैठने से पूर्व इसका नाम 'यशोवर्धन' था। उसका राज्यकाल ८८९ से ९१० तक था। उसने कंबुज के गौरव को बढ़ाया।

 परिचय 
यशोवर्मन्‌ की अनेक विजयों का अभिलेखों में उल्लेख है। यह भी कहा गया है कि उसने एक समुद्री बेड़ा भेजा। उसने पराजित नृपों को फिर से अधिकार दिया और उनकी पुत्रियों से विवाह किया। किंतु स्पष्ट विवरण के अभाव में इन उल्लेखों का अधिक महत्व नहीं है। उसने साम्राज्य की सीमाओं में कोई विस्तार नहीं किया किंतु उसे वैसा ही बनाए रखा। उसके राज्य की उत्तरी सीमा चीन तक पहुँच गई थी। पूर्व में चंपा से पश्चिम में मेनम और सालवीन नदियों के बीच के पर्वतों तक और दक्षिण में समुद्र तक इसका राज्य फैला था।

उसने यशोधर गिरि (फ्राम बाखोन) पर एक नई राजधानी बसाई जो पहले कंबुपुरी और बाद में यशोधरपुर के नाम से प्रसिद्ध हुई। इसमें अंकोर थोम का बहुत बड़ा भाग सम्मिलित था। यह स्थान कंबुज की शक्ति और संस्कृति की स्थापना का उचित श्रेय मिलना चाहिए। यशेवर्मन्‌ के बहुसंख्यक लेखों में इस नई संस्कृति की झलक मिलती है। इन लेखों की भाषा उत्कृष्ट काव्यात्मक संस्कृत है। इनसे ज्ञात होता है कि संस्कृत साहित्य के विभिन्न अंगों का समुचित अध्ययन होता था। विद्वानों को प्रश्रय देने के साथ ही यशोवर्मन्‌ स्वयं उच्चकाटि का विद्वान्‌ था। उसने वामशिव नाम के विद्वान से विविध काव्यों और शास्त्रों की शिक्षा प्राप्त की थी। एक अभिलेख में उसकी तुलना पाणिनि से की गई है और महाभाष्य पर रची उसकी एक टीका का उल्लेख है। उसके धार्मिक विचार उदार थे। स्वयं शैव होते हुए भी उसने वैष्णव और बौद्ध धर्मों का समान आदर किया। विभिन्र संप्रदायों के लिए उसने पृथक आश्रम बनवाए और उनके लिये उचित व्यवस्था भी की। कला के क्षेत्र की उन्नति आश्रमों के अतिरिक्त तड़ागों और मंदिरों के निर्माण से सिद्ध होती है। उसने राजधानी के उत्तर में एक तड़ाग के बीच एक विहार निर्भित करा कर उसमें अपने पूर्वजों की मूर्तियाँ स्थापित कीं।

 इन्हें भी देखें
यशोवर्मन् द्वितीय

श्रेणी:कंबोडिया का इतिहास
मीनाक्षी लेखी

मीनाक्षी लेखी एक भारतीय राजनीतिज्ञा और वकील हैं। वो भारतीय जनता पार्टी की राष्ट्रीय प्रवक्ता एवं उच्चतम न्यायालाय में वकील हैं।
 सन्दर्भ 

 बाहरी कड़ियाँ
 
 

श्रेणी:भारतीय जनता पार्टी के राजनीतिज्ञ
श्रेणी:दिल्ली के लोग
श्रेणी:१६वीं लोक सभा के सदस्य
श्रेणी:१७वीं लोक सभा के सदस्य
श्रेणी:1967 में जन्मे लोग
श्रेणी:जीवित लोग
इब्रानी लिपि

right|thumb|300px|दसवीं शताब्दी में लिखी हिब्रू बाइबल का एक लघु अंश
हिब्रू लिपि (हिब्रू भाषा: אָלֶף־בֵּית עִבְרִי, आलेफ़–बैथ़ इ'ब़्री) का प्रयोग हिब्रू भाषा सहित अन्य यहूदी भाषाओं को लिखने में होता है। इसे यहूदी लिपि, वर्गाकार लिपि, शिलाखन्द लिपि, या ऐतिहासिक रूप से अरामीयाई लिपि कहते हैं। यीदीश भाषा, लादिनो तथा यहूदी–अरबी (Judeo-Arabic) यहूदी भाषाएँ इसी में लिखी जाती हैं। इब्रानी लिपि की क्षैतिज अभिविन्यास की दिशा दाएँ से बाएँ की ओर और लम्बवत अभिविन्यास की दिशा ऊपर से नीचे लिखी और पढ़ी जाती है।

हिब्रू लिपि के दो रूप प्रयोग किए जाते रहे हैं— मूल इब्रानी लिपि तथा आधुनिक इब्रानी लिपि जो वर्गाकार दिखती है।

वर्णमाला

अक्षर के नामइब्रानी अक्षर और इसके अनुरूपहिन्दीनामइब्रानीKaplan, Aryeh. Sefer Yetzirah: The Book of Creation. pp. 8, 22.नामइब्रानीअक्षरदेवनागरीलिप्यन्तरणअरबीलिप्यन्तरणआरामाईलिप्यन्तरण आलॆफ़्  א – أ ܐ ब़ैथ़्  ב ब़ ڤ ܒ݂ ग़ीमेल्  ג ग़ غ ܓ݂ द़ालॆथ़्  ד द़ ذ ܕ݂ हे  ה ह ه ܗ वाव्  ו व و ܘ ज़ायिन्  ז ज़ ز ܙ ह़ैथ़्  ח ह़ ح ܚ त़ैथ़्  ט त़ ط ܛ योद़्  י य ي ܝ ख़ाफ़  כ ख़ خ ܟ݂ लामॆद़  ל ल ل ܠ मेम्  מ म م ܡ नून्  נ न ن ܢ सामॆख़्  ס स س ܣ –  ע – ع ܥ फ़ेह्  פ फ़ ف ܦ̮ स़ाद़ी  צ स़ ص ܨ क़ोफ़्  ק क़ ق ܩ रैश्  ר र ر ܪ शीन्  שׁ श ش ܫ थ़ाव्  ת थ़ ث ܬ݂

इन्हें भी देखे

 इब्रानी भाषा

सन्दर्भ
इण्डियन एसोसियेशन फॉर द कल्टिवेशन ऑफ साईन्स

thumb|इण्डियन एसोसियेशन फॉर द कल्टिवेशन ऑफ साईन्स का नवीन द्वार
इण्डियन एसोसियेशन फॉर द कल्टिवेशन ऑफ साईन्स (IACS) भारत के विज्ञान एवं प्रौद्योगिकी विभाग के अन्तर्गत एक स्वायत्त शोध संस्थान है। इसकी संस्थापना 29 जुलाई 1876 को डॉ महेन्द्रलाल सरकार ने की थी। यह भारत का प्राचीनतम शोध संस्थान है। 

यह संस्थान भौतिकी, रसायन, जीवविज्ञान, उर्जा, बहुलक तथा पदार्थों के सीमांतवर्ती क्षेत्रों में मौलिक शोध कार्य में समर्पित है। प्रत्येक क्षेत्र में आई ए सी एस युवा एवं प्रगतिशील शोध अध्येताओं का उनके डॉक्टरॉल कार्यक्रमों में उचित पोषण करती है। 

चन्द्रशेखर वेंकट रमन आई ए सी एस में 1907 से 1933 तक भौतिकी के विविध विषयों पर शोध कार्य करते रहे तथा 1928 में उन्होंने प्रकाश के प्रकीर्णन के प्रभाव पर अपना बहुचर्चित आविष्कार किया जिसने उन्हें ख्याति के साथ अनेक पुरस्कार भी दिलवाए जिनमें 1930 में प्राप्त नोबेल पुरस्कार भी शामिल है। अमेरिकन केमिकल सोसाइटी ने 1998 में रमन प्रभाव को 'अंतर्राष्ट्रीय ऐतिहासिक रासायनिक युगांतकारी घटना' की स्वीकृति प्रदान की है।

प्रसिद्ध वैज्ञानिक
 जगदीश चन्द्र बसु
 चन्द्रशेखर वेंकटरमन
 सुब्रह्मण्यन् चन्द्रशेखर
 मेघनाद साहा
 कार्यमाणिक्यम् श्रीनिवास कृष्णन्
 एस भगवन्तम्
 के बन्द्योपाध्याय
 एल श्रीवास्तव
 एस के सेठी
 सी प्रसाद
 आशुतोष मुखोपाध्याय
 चुनीलाल बसु

सन्दर्भ

 बाहरी कड़ियाँ
इण्डियन एसोसियेशन फॉर द कल्टिवेशन ऑफ साईन्स (आई ए सी एस) का जालघर

श्रेणी:भारत के वैज्ञानिक संस्थान
गोविन्दराम सेकसरिया

right|thumb|300px|प्रसिद्ध व्यवसायी गोविन्दराम सेकसरिया
गोविन्दराम सेकसरिया (19 अक्टूबर 1888 - 29 जून 1946) भारत के एक प्रसिद्ध व्यवसायी थे। सेकसरिया तथा भगवती वैद्य औद्योगिक घराने के सबसे प्रसिद्ध व्यवसायी थे। उन्हें विश्व का 'कपास सम्राट' कहा जाता है। भारत की स्वतंत्रता के पूर्व के व्यवसायियों में वे सबसे सफल व्यवसायी थे।

गोविन्दराम सेकसरिया का जन्म राजपुताना (वर्तमान राजस्थान) के नवलगढ़ में हुआ था।

 इन्हें भी देखें
श्री गोविन्दराम सेकसरिया प्रौद्योगिकी एवं विज्ञान संस्थान, इन्दौर

श्रेणी:भारत के व्यवसायी
देशी प्रेस अधिनियम

अंग्रेज सरकार द्वारा भारत में सन् 1878 में देशी प्रेस अधिनियम (Vernacular Press Act) पारित किया गया ताकि भारतीय भाषाओं के पत्र-पत्रिकाओं पर और कड़ा नियंत्रण रखा जा सके। उस समय लॉर्ड लिट्टन भारत का वाइसराय था। इस अधिनियम में पत्र-पत्रिकाओं में ऐसी सामग्री छापने पर कड़ी कार्यवाही का प्रावधान था जिससे जनता में ब्रिटिश शासन के विरुद्ध असंतोष पनपने की सम्भावना हो। वस्तुतः यह कानून भाषाई समाचार-पत्रों को दबाने के लिए लाया गया था। देशी प्रेस अधिनियम पारित होने के अगले दिन ही कोलकाता से बंगला में प्रकाशित अमृत बाजार पत्रिका ने अपने को 'अंग्रेजी दैनिक' पत्र बना दिया। इसके सम्पादक शिषिर कुमार घोष थे।

इस अधिनियम के अन्तर्गत सैकड़ों देशी पत्र-पत्रिकाएँ ज़प्त कर ली गयीं। प्रेसों में ताले डाल दिए गए। स्वदेशवासियों में राष्ट्रीय चेतना जागृत करने के लिए साहित्यकार बंकिमचन्द्र चट्टोपाध्याय (1838-1894) ‘आनन्द मठ’ का वन्देमातरम् लेकर आए जो ब्रिटिश शासकों के कोप का कारण बना। मुसलमानों को उकसाकर ‘आनन्दमठ’ की ढेरों प्रतियाँ जला दी गईं (एनसाइक्लोपीडिया ब्रिटेनिका : रमेशचन्द्र दत्त)।

वर्नाकुलर प्रेस एक्ट बहुत बदनाम हुआ तथा इंग्लैंड में सत्ता परिवर्तन के बाद 1881 में लॉर्ड रिपन ने रद्द कर दिया गया और १८६७ वाले पुराने कानून को ही जारी रखा गया।
ब्रिटिश सरकार द्वारा दुबारा भारतीय पत्र पत्रिकाओं पर नियंत्रण स्थापित करने के लिए भारतीय सामाचार पत्र अधिनियम,1910ई लाया गया जिसमें वर्नाकुलर प्रेस एक्ट से सम्बन्धित सभी घिनोने प्रावधानों को पुनर्जिवित कर दिया।

श्रेणी:भारत के अधिनियम
श्रेणी:भारत का इतिहास
घटोत्कच गुप्त

घटोत्कचगुप्त (280 ई – 319 ई) गुप्तवंश का दूसरा राजा और उस वंश के प्रथम शासक श्रीगुप्त का पुत्र था। स्वयं तो वह केवल 'महाराज' अर्थात् सामंत मात्र था, किंतु उसका पुत्र चंद्रगुप्त प्रथम वंश का प्रथम सम्राट् हुआ।

 परिचय 
घटोत्कच (300-319 ई.) गुप्त काल में श्रीगुप्त का पुत्र और उसका उत्तराधिकारी था। लगभग 280 ई. में श्रीगुप्त ने घटोत्कच को अपना उत्तराधिकारी बनाया था। घटोत्कच तत्सामयिक शक साम्राज्य का सेनापति था। उस समय शक जाति ब्राह्मणों से बलपूर्वक क्षत्रिय बनने को आतुर थी। घटोत्कच ने 'महाराज' की उपाधि को धारण किया था।
शक राज परिवार तो क्षत्रियत्व हस्तगत हो चला था, किन्तु साधारण राजकर्मी अपनी क्रूरता के माध्यम से क्षत्रियत्व पाने को इस प्रकार लालायित हो उठे थे, कि उनके अत्याचारों से ब्राह्मण त्रस्त हो उठे।

ब्राह्मणों ने क्षत्रियों की शरण ली, किन्तु वे पहले से ही उनसे रुष्ट थे, जिस कारण ब्राह्मणों की रक्षा न हो सकी।

ठीक इसी जाति-विपणन में पड़कर एक ब्राह्मण की रक्षा हेतु घटोत्कच ने 'कर्ण' और 'सुवर्ण' नामक दो शक मल्लों को मार गिराया।

यह उनका स्पष्ट राजद्रोह था, जिससे शकराज क्रोध से फुँकार उठे और लगा, मानों ब्राह्मण और क्षत्रिय अब इस धरती से उठ जायेंगे।
घटोट्कच का शासनकाल चौथी शती के प्रथम और द्वितीय दशकों में रखा जा सकता है। घटोत्कचगुप्त नामक एक शासक की कुछ मुहरें वैशाली से प्राप्त हुई हैं और विसेंट स्मिथ तथा ब्लाख जैसे कुछ विद्वान् इन मुहरों को गुप्तपुत्र घटोत्कचगुप्त का ही मानते हैं। सेंट पीटर्सवर्ग के संग्रह में एक ऐसा सिक्का मिला है, जिस पर एक ओर राजा का नाम 'घटो-गुप्त' तथा दूसरी और 'विक्रमादित्य' की उपाधि अंकित है। प्रसिद्ध मुद्राशास्त्री एलेन ने इस सिक्के का समय ५०० ई. के आसपास निश्चित किया है। इस तथा कुछ अन्य आधारों पर वि. प्र. सिन्हा ने वैशाली की मुहरों तथा उपर्युक्त सिक्केवाले घटोत्कचगुप्त को कुमारगुप्त का एक पुत्र माना है, जिसने उसकी मृत्यु के बाद अपनी स्वतंत्रता घोषित कर दी थी। कुमारगुप्त के जीवित रहते सभवत: यही घटोत्कचगुप्त मध्यप्रदेश के एरण का प्रांतीय शासक था। उसका क्षेत्र वहाँ से ५० मील उत्तर-पश्चिम तुंबवन तक फैला हुआ था, जिसकी एक चर्चा एक गुप्त अभिलेख में हुई है।

घटोत्कच के काल की कुछ मुद्राएँ ऐसी मिली हैं, जिन पर 'श्रीघटोत्कचगुप्तस्य' या केवल 'घट' लिखा है।

‘मधुमती’ नामक क्षत्रिय कन्या से घटोत्कच का पाणिग्रहण (विवाह) हुआ था।

लिच्छिवियों ने घटोत्कच को शरण दी, साथ ही उनके पुत्र चंद्रगुप्त प्रथम के साथ अपनी पुत्री कुमारदेवी का विवाह भी कर दिया।

प्रभावती गुप्त के पूना एवं रिद्धपुर ताम्रपत्र अभिलेखों में घटोच्कच को गुप्त वंश का प्रथम राजा बताया गया है।

इसका राज्य संभवतः मगध के आसपास तक ही सीमित था।

महाराज घटोत्कच ने लगभग 319 ई. तक शासन किया था। 
इस राजा को पहला शासक माना जाता है

 सन्दर्भ 

श्रेणी:भारत के शासक
श्रेणी:प्राचीन भारत का इतिहास
श्री गुप्त का पुत्र घटोत्कच गुप्त वंश का राजा बना ।। 
इस राजा ने  280 ईसवी से 319 ईसवी तक शासन किया ।।
घटोत्कच ने महाराजा की उपाधि धारण की ।
घटोत्कच का साम्राज्य मगध के आसपास में स्थित था क्योंकि इससे पहले कुषणो का शासन था
लावा लैंप

thumb|right|upright|नीले रंग का लावा लैंप
लावा लैंप एक सजावटी दीप है, जिसका आविष्कार 1963 में ब्रिटिश एकाउंटेंट एडवर्ड क्रेवेन-वाकर ने किया था। यह दीप रंगीन मोम की बूंदों से भरा होता है, जो की एक कांच के पोत के अंदर भरे साफ़ तरल में तैरते हैं। पोत के नीचे लगे एक उद्दीप्त दीपक के ताप से मोम के घनत्व में परिवर्तन आता है और वह ऊपर-नीचे चढ़ता और गिरता है। यह दीपक अनेक रूप-रंगों में तैयार किये जाते हैं।

 सिद्धांत 
thumb|right|नारंगी रंग के लावा लैंप में गिरता और चढ़ता मोम
एक पारम्परिक लावा लैंप में उद्दीप्त या हलोजन दीप लगा होता है, जो एक लंबे कांच के बोतल को गरम करता है। 1968 के एक अमेरिकी पेटेंट के अनुसार इसके फोर्मुले में पानी एवं खनिज तेल, पैराफिन वैक्स और कार्बन टेट्राक्लोराइड का एक पारदर्शी, पारभासी या अपारदर्शी मिश्रण शामिल होता है। DISPLAY DEVICE, Edward C. Walker, Nov. 13, 1968 पानी और/या खनिज तेल को स्वैच्छिक पारदर्शी रंगों से रंगा जा सकता है।

पानी की तुलना में साधारण मोम का घनत्व काफी कम होता है और किसी भी तापमान पर वह पानी के ऊपर ही तैरता है। पर जब मोम में पानी से भारी कार्बन टेट्राक्लोराइड (जो की अज्वलनशील होने के साथ साथ मोम के साथ विलेयशील भी होता है) मिलाया जाता है, तब कक्ष तापमान पर मोम का घनत्व पानी से थोड़ा अधिक हो जाता है। गरमाने पर मोम पानी से ज्यादा फैलता है, इसलिए मोम का यह मिश्रण पानी से हल्का हो जाता है।मोम की बूंदें दीप की उपरी ओर चढ़ती हैं, जहाँ पहुंचकर वह ठंडी (और पानी से ज्यादा भारी) होकर वापस नीचे गिरने लगती हैं।बोतल की नीचली सतह पर स्थित एक तार पृष्ठ तनाव (surface tension) तोड़ कर नीचे गिर चुके बूंदों को पुनर्संयोजित करने का काम करता है।

दीप का बल्ब सामान्यतः 25 से 40 वाट का होता है। आम तौर पर मोम पर्याप्त तापमान पर पहुँचाने के लिए 45-60 मिनट का समय लगता है। कमरे का तापमान मानक कक्ष तापमान से कम होने की स्थिति में, 2 से 3 घंटे भी लग सकते हैं। 

मोम के पिघलने के पश्चात, दीप को हिलाया या उलटाया नहीं जाना चाहिए, क्यूंकि ऐसा करने से दोनों तरल पदार्थ पायस हो सकते हैं और परिणामस्वरूप मोम की बूंदों के आसपास का पदार्थ धुंधला हो जाता है। 

 इतिहास 
ब्रिटिश एकाउंटेंट एडवर्ड क्रेवेन-वाकर ने इस दीप का आविष्कार एक शराबख़ाने में चूल्हे पर बुदबुदाते तरल पदार्थों से भरे एक कॉकटेल हल्लित्र से बने एग टाइमर को देखने के पश्चात किया।अपने इस "प्रदर्शन उपकरण" के लिए उन्होंने 1965 में  दायर किया और 1968 में इसे स्वीकृत प्राप्त हुई। DISPLAY DEVICE, Edward C. Walker, Nov. 13, 1968 क्रेवेन-वाकर की कंपनी का जन्म यूनाइटेड किंगडम के डॉरसेट काउंटी में स्थित पूल शहर में क्रेस्टवर्थ के नाम से हुआ। क्रेवेन-वाकर ने दीप का नाम "ऐस्ट्रो" रखा और "ऐस्ट्रो मिनी" एवं "ऐस्ट्रो कोच" इसके जैसे भिन्नरूप बनाये। 
 खतरा
2004 में, केंट, वाशिंगटन में रहने वाला एक पुरुष, केवल कुछ ही फुट की दूरी से रसोई के चूल्हे पर एक लावा लैंप को गरम करने के प्रयास में मारा गया था। गर्मी से लैंप में बने दबाव के कारण उसमें विस्फोट हुआ और कांच का एक टुकड़े ने उसके दिल को भेद दिया। यह चोट उसके लिए घातक साबित हुई।Lava Lamp Death at Snopes.com; AP story  (via Fox News)

 इन्हें भी देखें 
 लावा
 सन्दर्भ 

श्रेणी:प्रकाश
श्रेणी:विद्युत
आवरण मुद्रण

right|thumb|300px|आवरण छपाई
आवरण मुद्रण या आवरण छपाई या 'स्क्रीन प्रिंटिंग' मुद्रण की एक तकनीक है। इस तकनीक में किसी बुने हुई जाली (जैसे कोई कपड़ा) पर इमल्सन लगाकर स्टेंसिल तैयार की जाती है जिसे आवरण या स्क्रीन कहते हैं। जिस तल पर छपाई करनी होती है उसके ऊपर इस आवरण को ररखकर स्याही या रंग पोता जाता है जिससे उस तल पर वांछित चित्र या अक्षर छप जाते हैं। इस विधि से टी-शर्ट, पोस्टर, स्टिकर, विनाइल, लकड़ी तथा अन्य तलों पर छपाई की जाती है।

वस्तुतः आवरण मुद्रण भी स्टेंसिल द्वारा छपाई करता है। अन्तर केवल यह है कि इस तकनीक में स्टेंसिल किसी धातु की चादर पर न बनाकर किसी सछिद्र पतले पदार्थ से बनायी जाती है, जैसे कपड़ा, तार की महीन जाली आदि। दूसरा अन्तर यह है कि इसमें सछिद्र पदार्थ का कोई भाग काटकर हटाया नहीं जाता बल्कि जिस भाग से हम चाहते हैं कि स्याही/रंग पार न जा पाये, उस भाग को उचित पदार्थ से भर या ढक दिया जाता है। जिस भाग से स्याही का प्रवेश नहीं होने देना चाहते हैं, प्रायः उस भाग को भरने के लिए एक इमल्सन का प्रयोग किया जाता है जो पराबंगनी प्रकाश पड़ने पर कड़ा (तथा पानी में अघुलनशील) हो जाता है। शेष भाग पर पोता गया इमल्सन पानी के सम्पर्क में आकर धुल जाता है। इस प्रकार सछिद्र पदार्थ के कुछ भाग में स्याही पार होने के लिए छेद उपस्थित होते हैं जबकि शेष भाग के छेद भर दिए जाते हैं।

इस छपाई को सिल्कस्क्रीन छपाई, सेरीग्राफी (serigraphy) या सेरीग्राफ छपाई भी कहते हैं। चूंकि एक बार में एक ही रंग का प्रयोग किया जा सकता है, अतः बहरंगी छपाई के लिए बहुत से स्क्रीन बनाने पड़ते हैं और उन्हें बारी-बारी से लगाकर अलग-अलग रंग पोते जाते हैं।

 बाहरी कड़ियाँ
Screen Printing (विकिबुक)
A Simple Guide to Screen Printing Your Own Shirts

श्रेणी:छपाई
व्हाइट कॉलर

व्हाइट कॉलर अमेरिकी टेलिविज़न शृंखला है जिसका प्रीमियर यूएसए नेटवर्क पर 23 अक्टूबर 2009, को हुआ था। इसका निर्माण जैफ़ ईज़टीन ने किया तथा मुख्य भूमिका में मैट बोमर और टिम डीके हैं। शृंखला की कहानी शातिर ठग नील कैफ्री (बोमर) और एफबीआई स्पेशल एजेंट पीटर बर्क के इर्दगिर्द घूमती है।

9 मार्च 2010, को 14 प्रकरणों वाले प्रथम सत्र का अंतिम प्रकरण प्रसारित हुआ। 13 जुलाई 2010, को शृंखला के दूसरे सत्र का प्रीमियर हुआ जो 8 मार्च 2011, तक चला। दूसरे सत्र में प्रथम सत्र की तुलना में तीन अधिक प्रकरण हैं। इतने ही प्रकरण तीसरे और चौथे सत्र में भी हैं जिनका प्रीमियर क्रमशः 7 जून 2011 और 10 जुलाई 2012 को हुआ। 5 मार्च 2013, को चौथे सत्र का सोलहवां प्रकरण प्रसारित हुआ। पाँचवे सत्र का प्रीमियर पिछले सत्रों की तुलना में कुछ महीनों की देरी से 17 अक्टूबर 2013, को हुआ। ईज़टीन की अपनी दूसरी अन्य परियोजनाओं के लिए प्रतिबद्धता के कारण इस सत्र में प्रकरणों की संख्या घटा कर 13 कर दी गई।

 अवलोकन 
नील कैफ्री एक शातिर ठग, जालसाज और चोर है जिसे तीन वर्षों के अथक प्रयास के पश्चात एफबीआई स्पेशल एजेंट पीटर बर्क पकड़ लेता है। अपनी चार वर्ष की सजा पूर्ण होने से केवल कुछ महीने पहले कैफ्री जेल से भाग जाता है। वो ऐसा अपनी प्रेमिका केट को ढूंढने के लिए करता है। बर्क उसे फ़िर से ख़ोज कर जेल में पहुँचा देता है। केट को ढूंढने में असफ़ल कैफ्री इस बार एफबीआई के समक्ष एक सौदे का प्रस्ताव रखता है जिसके अंतर्गत उसे जेल से टखने मॉनिटर के साथ मुक्त कर दिया जाए और उसके बदले वह एफबीआई की दूसरे व्हाइट कॉलर अपराध सुलझाने में मदद करेगा। शुरुआती हिचकिचाहट के पश्चात बर्क प्रस्ताव से सहमत हो जाता है और इस तरह एक ऐसी अपरंपरागत व्यवस्था शुरू हो जाती है जिसमें चोर पुलिस की मदद करता है।
 
 बाहरी कड़ियाँ

 
 
 
 

श्रेणी:अंग्रेज़ी भाषा के टीवी कार्यक्रम
श्रेणी:दशक 2000 की अमेरिकी टेलिविज़न शृंखलाएँ
श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी अपराध टेलिविज़न शृंखलाएँ
श्रेणी:अमेरिकी नाटक टेलीविजन शृंखला
श्रेणी:अमेरिकी कॉमेडी-ड्रामा टेलिविज़न शृंखलाएँ
हकीमुल्ला महसूद

अंगूठाकार|उत्तरी वज़ीरिस्तान

हकीमुल्ला महसूद (हकिम उल्ला, हकीमुल्लाह) महसूद (पश्तो/उर्दू: حکیم‌الله محسود), (c. 1979 - 1 नवम्बर 2013), जिनका जन्म का नाम जमशेद महसूद (पश्तो/उर्दू: جمشید محسود) और जिन्हें ज़ुल्फ़िक़ार महसूद (पश्तो/उर्दू: ذو الفقار محسود) के नाम से जाना जाता था, तहरीक-ए-तालिबान पाकिस्तान (टीटीपी) के अमीर थे। वो पूर्व कमांडर बैतुल्ला महसूद के सहायक और आतंकवादी संगठन फिदायीन अल-इस्लाम के एक प्रमुख नेता थे। 
 जीवन 
हकीमुल्ला का जन्म दक्षिणी वज़ीरिस्तान के जांडोला नामक कस्बे के पास हुआ। हकीमुल्ला महसूद 2009 में पाकिस्तानी तालिबान के नेता बैतुल्ला महसूद के ड्रोन हमले में मारे जाने के बाद कमांडर बने थे। हकीमुल्ला साल 2007 में तब महत्वपूर्ण बन गए थे जब बैतुल्ला ने उन्हें अपना कनिष्ठ कमांडर नियुक्त किया था। उस समय हकीमुल्ला ने 300 पाकिस्तानी सैनिकों पर कब्जा कर लिया था और रातोंरात संगठन में उनका कद बढ़ गया था।
 मृत्यु एवं विवाद 
हकीमुल्ला की मृत्यु की अफ़वाहें २००९ से ही आती रही हैं। 1 नवम्बर 2013 को तालिबान के उच्च सूत्रों के अनुसार अमेरिकी ड्रॉन हमलों में हकीमुल्ला की मौत हो गई।
 सन्दर्भ 

श्रेणी:२०१३ में निधन
लिंडा बी बक

thumb|लिंडा ब्राउन बक
लिंडा ब्राउन बक (Linda Brown Buck : जन्म जनवरी 29, 1947) अमेरिकी जीवविज्ञानी हैं जिन्हें २००४ में रिचर्ड एक्सल के साथ चिकित्सा का नोबेल पुरस्कार से सम्मनित किया गया था।

 सन्दर्भ 

श्रेणी:1947 में जन्मे लोग
श्रेणी:नोबेल पुरस्कार विजेता जीवविज्ञानी
रिचर्ड एक्सल

thumb|180px|right|रिचर्ड एक्सल (2014)
रिचर्ड एक्सल (Richard Axel; जन्म जुलाई 2, 1946) आण्विक जीवविज्ञानी हैं जिन्हें २००४ में लिंडा ब्राउन बक के साथ चिकित्सा का नोबेल पुरस्कार से सम्मनित किया गया था।
 सन्दर्भ 

श्रेणी:1946 में जन्मे लोग
श्रेणी:नोबेल पुरस्कार विजेता जीवविज्ञानी
रिचर्ड आर सरोक

अंगूठाकार|44 वें अंतर्राष्ट्रीय रसायन विज्ञान ओलंपियाड के उद्घाटन समारोह के दौरान रिचर्ड आर। श्रोक, जुलाई 2012, वाशिंगटन डी.सी.
रिचर्ड रॉयस सरोक (Richard Royce Schrock; जन्म 4 जनवरी 1945) एक अमेरिकी रसायनज्ञ हैं। उन्हें रॉबर्ट हावर्ड ग्रुब्स और यवेस चौवीं के साथ संयुक्त रूप से "कार्बनिक संश्लेषण में वर्णव्यत्यय पद्धति के विकास" पर किये गये अपने कार्य के लिए २००५ में रसायन शास्त्र में नोबेल पुरस्कार मिला।
 सन्दर्भ 

श्रेणी:1945 में जन्मे लोग
श्रेणी:अमेरिकी रसायनज्ञ
श्रेणी:रसायन विज्ञान में नोबेल विजेता
रॉबर्ट औमान्न

thumb|200px|right|रॉबर्ट औमान्न (2008)
रॉबर्ट औमान्न नोबेल पुरस्कार विजेता इजरायली अर्थशास्त्री हैं।

श्रेणी:1930 में जन्मे लोग
श्रेणी:अर्थशास्त्र में नोबेल पुरस्कार विजेता
थॉमस शेलिंग

thumb|200px|right|थॉमस शेलिंग (2007)
थॉमस क्रोम्बी सेलिंग नोबेल पुरस्कार विजेता अमेरिकी अर्थशास्त्री हैं।

श्रेणी:1921 में जन्मे लोग
श्रेणी:अर्थशास्त्र में नोबेल पुरस्कार विजेता
एडमण्ड फेल्प्स

thumb|200px|right|एडमण्ड फेल्प्स
एडमण्ड स्ट्रोदर फेल्प्स, जूनियर (Edmund Strother Phelps, Jr; जन्म जुलाई 26, 1933) अर्थशास्त्र में नोबेल पुरस्कार से सम्मानित व्यक्ति हैं।

श्रेणी:1933 में जन्मे लोग
श्रेणी:अर्थशास्त्र में नोबेल पुरस्कार विजेता
क्रेग मेलो

thumb|Craig Mello
क्रेग कैमरून मेलो (Craig Cameron Mello; जन्म 18 अक्टूबर 1960) नोबेल विजेता अमेरिकी जीवविज्ञानी हैं।

श्रेणी:1960 में जन्मे लोग
श्रेणी:नोबेल पुरस्कार विजेता जीवविज्ञानी